**VII САСТАНАК КОНФЕРЕНЦИЈЕ ПАРЛАМЕНТАРНИХ КОМИСИЈА ЗА**

**ЕВРОПСКЕ ИНТЕГРАЦИЈЕ ЗЕМАЉА ОБУХВАЋЕНИХ ПРОЦЕСОМ СТАБИЛИЗАЦИЈЕ И ПРИДРУЖИВАЊА**

**ЈУГОИСТОЧНЕ ЕВРОПЕ**

**(КОСАП)**

***Сарајево, 22. марта 2013.***

**ЗАЈЕДНИЧКА ИЗЈАВА**

Седми састанак Конференције парламентарних комисија за европске интеграције земаља обухваћених Процесом стабилизације и придруживања Југоисточне Европе (КОСАП) организован је у Сарајеву, на иницијативу Парламентарне скупштине Босне и Херцеговине.

У раду овог састанка учествовали су чланови парламентарних комисија за европске интеграције из Босне и Херцеговине, Црне Горе, Републике Хрватске, Републике Македоније и Републике Србије.

Као гости присуствовали су чланови Комисије за европске интеграције Велике народне скупштине Републике Турске и Комисије за европске интеграције Парламента Косово\*.

У оквиру размјене мишљења која се односе на Процес стабилизације и придруживања, програм прикључивања Европској унији земаља обухваћених Процесом стабилизације и придруживања, као и на процес проширења ЕУ, учесници VII састанка Конференције КОСАП-а у Сарајеву:

1. Поздрављају јасне и недвосмислене службене политичке одлуке и изјаве институција Европске уније о даљем проширењу, којим се одржава динамика процеса проширења као начина обезбјеђивања мира и стабилности, и показују да је проширење и даље вјеродостојна политика коју подржава јавност како у ЕУ, тако и у државама кандидаткињама и потенцијалним кандидаткињама;
2. Одлучно окренути перспективи чланства у Европској унији, изражавају јасно опредјељење за спровођење неопходних реформи и стварање услова који ће обезбиједити успјех приступања ЕУ и побољшање животног стандарда грађана наших држава;
3. Сагласни су да европске интеграције значајно доприносе јачању регионалне и прекограничне сарадње, промовисању климе међусобног поштовања и

добросусједских односа као предуслова за стабилност и као начина да се олакша истинско и трајно помирење у региону. Понављају пуну подршку Савјету за регионалну сарадњу у промицању и унапређењу регионалне сарадње као битног елемента Процеса стабилизације и придруживања.

1. С обзиром на искуства у земљама кандидаткињама и потенцијалним кандидаткињама са трансформационом снагом процеса интегрисања у ЕУ, подржавају нову праксу ЕУ да се у преговорима о проширењу главни акцент стави на питања правде и владавине права;
2. Изражавају пуну подршку и сагласност са оцјенама у Резолуцији Европског парламента у вези са проширењем (22. 11. 2012. године), којом се снажно подржава процес проширења, подсјећа на важност испуњавања обавеза и најављују нови видови подршке државама у њиховом настојању да испуне критеријуме за приступање ЕУ;
3. Истичу да је постизање одрживог економског опоравка главни изазов у државама које су у процесу придруживања и позивају Европску комисију да помогне у рјешавању проблема незапослености и социјалних питања, између осталог, кроз ИПА програме и већим коришћењем Инвестиционог оквира за Западни Балкан (WBIF) за развој транспортне инфраструктуре, енергетског сектора, малих и средњих предузећа и др.;
4. Подржавају нови концепт претприступне помоћи (ИПА II) којим се отклањају разлике међу државама на основу њиховог кандидатског статуса и омогућава да више земаља приступи фондовима, посебно намијењеним за социо-економски развој;
5. Подржавају захтјеве да Европска комисија поједностави административну процедуру и смањи трошкове за ИПА финансирање;
6. Наглашавају важност сарадње антикорупциoних тијела свих наших држава, будући да је борба против корупције и организованог криминала од виталног значаја за процес приступања;
7. Честитају Републици Хрватској улазак у Европску унију 1. јула 2013. године, оцјењујући да је тај успјех уједно и успјех процеса стабилизације и придруживања Југоисточне Европе и Црној Гори на отварању преговарачког процеса, што представља својеврстан подстицај политици проширења на Западни Балкан и охрабрење земљама региона да наставе пут ка пуноправном чланству у Европску унију.
8. Поново позивају Регионални секретаријат за парламентарну сарадњу Југосточне Европе да посредује како би се, као гости, у рад КОСАК-а укључиле комисије обухваћене КОСАП-ом.
9. Поново наглашавају пуну подршку пројекту: “Парламентарна сарадња на Западном Балкану и Турској и подршка Цетињском парламентарном форуму”, коју је РЦЦ припремио у оквиру вишекорисничког ИПА фонда. Очекују да ће пројекат пружити конкретан допринос изградњи капацитета националних парламената а примарно комисија за европске интеграције.

Позивају релевантне структуре Европске kомисије да убрзају техничке процедуре како би пројекат почео што је прије могуће.

1. Поздрављају кораке предузете на успостављању архиве КОСАП-а, укључујући све главне документе настале током активности које су предузели Парламентарна скупштина Босне и Херцеговине и Савјет за регионалну сарадњу, те позива сљедеће земље предсједавајуће КОСАП-ом да наставе с овим подухватом.
2. Захваљујемо Парламентарној скупштини Босне и Херцеговине као организатору и домаћину VII KОСАП-а и изражавамо пуну подршку наредном предсједавајућем KОСАП-а – Скупштини Републике Македоније.